રાજકોટ તા. તા. ૧૬: જામનગર રોડ પર માધાપર ચોકડી પાસે કોપર સીટીમાં રહેતાં યુવાને ગળાફાંસો ખાઇ આપઘાત કરી લેતાં અરેરાટી વ્યાપી ગઇ છે. સટ્ટામાં આ યુવાને મોટી રકમ ગુમાવતાં અને લેણાદાર તરફથી ધમકી અપાતાં આ પગલું ભરી લીધાની ચર્ચાઓ વહેતી થઇ છે. જાણવા મળેલી માહિતી મુજબ કોપર સીટીમાં રહેતાં કમલભાઇ (કાળુભાઇ) જયંતિભાઇ જયસ્વાલ (ઉ.વ.૪૦) નામના યુવાને બપોરે ગળાફાંસો ખાઇ લેતાં ગંભીર હાલતમાં ખાનગી હોસ્પિટલમાં ખસેડાયેલ. પરંતુ ત્યાં મૃતદેહ જ પહોંચ્યો હોઇ ત્યાંથી સિવિલ હોસ્પિટલમાં ખસેડવામાં આવ્યાનું જાણવા મળે છે.